Document ID: 31985D0037

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 13ης Δεκεμβρίου 1984
που αφορά το Βασίλειο των Κάτω Χωρών, κατ' εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 περί των ιδίων πόρων που προέρχονται από το φόρο προστιθεμένης αξίας
(Το κείμενο στην ολλανδική γλώσσα είναι το μόνο αυθεντικό)
(85/37/ΕΚΑΧ, ΕΟΚ, Ευρατόμ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,
τη συνθήκη για την ίδρυση της Ευρωπαϊκής Οικονομικής Κοινότητας,
τη συνθήκη για την ίδρυση της Ευρωπαϊκής Κοινότητας Ατομικής Ενεργείας,
την απόφαση 70/243/ΕΚΑΧ, ΕΟΚ, Ευρατόμ του Συμβουλίου της 21ης Απριλίου 1970 περί αντικαταστάσεως των χρηματικών συνεισφορών των κρατών μελών από ιδίους πόρους των Κοινοτήτων (1),
τον κανονισμό (ΕΟΚ, Ευρατόμ, ΕΚΑΧ) αριθ. 2892/77 του Συμβουλίου της 19ης Δεκεμβρίου 1977 περί της εφαρμογής, ως προς του ιδίους πόρους που προέρχονται από το φόρο προστιθεμένης αξίας, της αποφάσεως της 21ης Απριλίου 1970 περί αντικαταστάσεως των χρηματικών συνεισφορών των κρατών μελών από ιδίους πόρους των Κοινοττηων (2), όπως τροποποιήθηκε τελευταία από τον κανονισμό (ΕΟΚ, Ευρατόμ, ΕΚΑΧ) αριθ. 3625/83 (3), και ιδίως το άρθρο 9 παράγραφος 1 δεύτερο εδάφιο και το άρθρο 13 παράγραφος 2,
Εκτιμώντας:
ότι για τα οικονομικά έτη 1979, 1980, 1981, 1982 και 1983 η Επιτροπή εξέδωσε, κατ'εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77, τις αποφάσεις 80/822/ΕΟΚ, Ευρατόμ, ΕΚΑΧ (4), 81/440/Ευρατόμ, ΕΚΑΧ, ΕΟΚ (5), 82/761/ΕΚΑΧ, ΕΟΚ, Ευρατόμ (6), 83/194/ΕΟΚ, Ευρατόμ, ΕΚΑΧ (7) και 84/279/Ευρατόμ, ΕΚΑΧ, ΕΟΚ (8)·
ότι το μεταβατικό καθεστώς που ίσχυε για τα ακίνητα έληξε την 1η Ιανουαρίου 1984· ότι με τις συνθήκες αυτές δεν απαιτείται πλέον η χορήγηση έγκρισης για το σκοπό αυτό·
ότι η συμβουλευτική επιτροπή ιδίων πόρων ενέκρινε την έκθεση στην οποία αναφέρονται οι γνώμες των μελών της για την παρούσα απόφαση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η αναφορά στο παράρτημα Ε της έκτης οδηγίας στο άρθρο 1 της απόφασης 83/194/ΕΟΚ, Ευρατόμ, ΕΚΑΧ, καθώς και η παράγραφος 1 του πρώτου άρθρου της απόφασης καταργούνται από την 1η Ιανουαρίου 1984.
Άρθρο 2
Η παρούσα απόφαση απευθύνεται στο Βασίλειο των Κάτω Χωρών.
Βρυξέλλες, 13 Δεκεμβρίου 1984.

Labels: 2
18
15